Iloa arkeen
Onko sinulla vaikeuksia säädellä tunteitasi?
Jos kyselet itseltäsi, miltä sinusta tuntuu,
niin saatat joutua joskus vaikeuksiin.
Katso seuraavaksi, kuinka tehdä hyviä ratkaisuja
tunteistasi riippumatta.
Katsotaan raamatusta 1. Korinttolaiskirje 3:1
Puhumme tänään emotionaalisista kristityistä.
Paholainen työskentelee paljon tunteidemme kautta.
Puhumme tänään siis tunteellisista ihmisistä,
tunteellisista kristityistä.
Tunteellinen ihminen voi olla uskova tai ei-uskova ihminen.
Raamattu puhuu hengellisistä ja lihallisista kristityistä.
Eli eivät kaikki kristityt ole hengellisiä.
Monet heistä ovat lihallisia - se tarkoittaa,
että he kulkevat lihassa: he ovat vastaanottaneet Kristuksen
pelastajakseen, eli jotakin hyvää on tapahtunut heidän hengelleen,
mutta mikään ei ole muuttunut heidän lihassaan.
Filippiläiskirjeessä sanotaan, että ahkeroikaa pelolla ja vavistuksella
että pelastuisitte.
- se tarkoittaa, että pitää toimia yhdessä Pyhän Hengen kanssa,
jotta varmistut, että se hyvä työ, mikä on alkanut sinussa, saa kasvaa
mielessäsi, tahdossasi, tunteissasi ja lopulta se vaikuttaa
käyttäytymiseesi ja tapaasi puhua, ja rahankäyttöösi.
Kuinka moni teistä tietää, että ollakseen arvokasta,
kristillisyyden pitää vaikuttaa jokapäiväisissä asioissamme.
Muuten se ehkä vain pitää sinut pois helvetistä, mutta ei estä
muita joutumasta sinne.
Paavali sanoo, että meidän tulee olla eläviä kirjeitä.
Se tarkoittaa, että ihmiset lukevat meitä, katsovat kuinka me elämme.
Apostoli Paavalilla oli paljon sanottavaa lihallisille kristityille.
Paavalin ensimmäinen kirje korinttolaisille 2:13 sanoo:
Ja siitä me myös puhumme, emme inhimillisen viisauden opettamilla
sanoilla, vaan Hengen opettamilla, selittäen hengelliset hengellisesti
-heille joilla on Pyhä Henki.
Mutta luonnollinen ihminen -eli ihminen, joka ei ole uskossa
ja kulkee lihan mielen mukaisesti - ei ota vastaan sitä,
mikä Jumalan Hengen on; sillä se on hänelle hullutus, eikä hän voi sitä
ymmärtää, koska se on tutkisteltava hengellisesti.
Eli luonnollinen ihminen ei ymmärrä jos yrität puhua hänelle Jumalasta,
uskoisit johonkin, mitä ei voi edes nähdä? Heidän henkensä ja sydämensä ei ole
tullut eloon.
Tässä sanotaan,että hengelliset asiat tutkitaan hengellisesti.
Hengellinen ihminen - eli uudestisyntynyt uskova, joka
kulkee Pyhän Hengen johdattamana- ei sellainen, joka on rukoillut
syntisen rukouksen ja käy kirkossa, vaan sellainen uskova,
joka todella kulkee Pyhän Hengen johdatuksessa.
Kuinka moni teistä on huomannut, että voittoisaan uskonelämään
tarvitaan muutakin, kuin sunnuntain 45 minuutin
kirkkoreissut? - Se on täysi päiväistä sitoutumista, eikö totta?
Jae 15: Hengellinen ihminen sitä vastoin tutkistelee kaiken,
mutta häntä itseään ei kukaan kykene tutkistelemaan.
Hengellinen ihminen ei siis kulje lihansa mielen
mukaan - ei sen mukaan, miltä hänestä tuntuu tai mitä hän haluaa
tai mitä hän ajattelee, vaan tutkii asiat Hengen kautta.
Toisin sanoen hengellinen ihminen ei toimi hetken mielijohteesta,
vaan tarkistaa ensin, onko se oikein.
Apostoli Paavali toteaa monesti, että Henki todistaa hänen henkensä
kanssa, että asia on oikein.
Meidän tulee kasvaa, jotta emme vain tee asioita, tai emme tee
mitä kaikki muut tekevät, tai mitä meitä huvittaa tehdä, tai mitä joku
toinen ehdottaa, että tekisimme, vaan tutkimme,
todistaako Henki puolestamme.
Ja se ei ole vaikea asia, kun totut siihen.
Opit tarkkailemaan, mitä sisimpäsi sanoo, ennemmän kuin pääsi ajatuksia.
Voit olla juuri sanomaisillasi jotakin, ja sinulle tuleekin
epämiellyttävä tunne sisälläsi ja tiedät sen tarkoittavan sitä,
että sinun pitää lopettaa.
Voit olla ostamaisillasi jotain, ja huomaatkin, että tulisi perääntyä.
Voit olla tekemäisilläsi sopimusta, ja jokin painostaa sisälläsi
ja tiedät, että tulee vetäytyä pois
Ja jos ihmiset toimisivat niin, he eivät joutuisi vaikeuksiin
ja heillä olisi mahtava elämä...
Se on varmaan hienoin tapa, jolla voimme kunnioittaa Jumalaa.
Kun toimimme niin, me annamme tunnustusta Jumalalle.
Raamattu sanoo, että te ette tukeudu omaan ymmärrykseenne,
vaan annatte tunnustusta Jumalalle
ja Hän johtaa askeleitanne.
Kaikessa mitä teemme. Vaikka minulla on sanoma,
mutta jos saarnatessani tulisi sisimpään tunne, että kaikki ei ole
oikein tai suunta on väärä, niin vaihtaisin nopeasti suuntaa.
Tämä on Jumalan kuulemista.
Joidenkin mielestä tämä kuullostaa pelottavalta: En ole kuullut mitään
Jumalalta. Et ole kuullut, koska et kiinnitä huomiota asiaan,
tai et ole saanut opetusta, kuinka tutkia Hengen asioita.
Olen nyt siinä pisteessä, niinkuin luultavasti monet teistä,
että pystyn erottamaan, milloin olen hengellisesti nälkäinen.
Osaan erottaa sen, milloin minun tulee viettää aikaa Jumalan kanssa,
milloin tarvitsen Sanaa, ja minulla ei ole mitään määrättyä aikaa
tai että katsoisin kellosta, että olen tässä nyt yhden tunnin ajan -
noin voi kyllä aloittaa, mutta en usko, että Jumala haluaa meidän
toimivan näin aina jatkossakin...
Minä en pitäisi siitä, jos joku lapsistani tulisi luokseni
ja sanoisi: "No niin, kello on nyt yhdeksän ja olen tässä tunnin ajan,
nyt puhutaan"
Näinhän me toimimme, katsomme kellosta - 45 minuuttia...
mitäs nyt tekisin, olen sitoutunut tunniksi...
Olen siinä pisteessä, että pystyn myös sanomaan, milloin olen
hengellisesti täynnä, ravittuna - yhtäkkiä tulee tyytyväinen olo,
niinkuin silloin, kun on syönyt hyvän aterian.
Niin meidän tulee tehdä - viettää aikaa Jumalan kanssa silloin, kun
olemme hengellisesti nälkäisiä, eli melko säännöllisesti,
ja tehdä sitä, kunnes olemme ravitut,
eikä kulkea ympäriinsä neljäsosa tankilla,
selviten vain juuri ja juuri eteenpäin.
Paavali puhuu hengellisestä kristitystä ja hieman eteenpäin
luvussa kolme hän puhuu lihallisista kristityistä.
1. korinttolaiskirja 3:1
Ninpä, veljet, minun ei käynyt puhuminen teille
niinkuin hengellisille, vaan niinkuin lihallisille,
niinkuin pienille lapsille Kristuksessa.
Hän puhuu tässä Korinton seurakunnalle,
joka oli Pyhällä Hengellä täyttynyt ja kielillä puhuva,
Hengen hedelmiä käyttävä seurakunta.
Vaikka sinulla on jonkun verran kokemusta Jumalasta,
se ei tee sinusta tai minusta vielä kypsää. Tarvitaan enemmän.
Voit osata ulkoa kokonaisia lukuja Sananlaskuista tai Psalmeista
olematta kypsä kristitty.
Voit olla kirkon tukipylväs ja silti olla epäkypsä.
Voit opettaa pyhäkoulussa tai olla saarnaaja ja silti olla epäkypsä.
Joten hän sanoo tässä, ettei voi edes saarnata heille
niinkuin hän haluaisi - hän ei voinut tarjota kunnon ruokaa,
sillä he sietivät vain maitoa, niinkuin pikkulapset.
1.Kor 3:1 Niinpä veljet, minun ei käynyt puhuminen teille niinkuin
hengellisille, vaan niinkuin lihallisille,
niinkuin pienille lapsille Kristuksessa.
Amplified raamatunkäännös sanoo, että he eivät osanneet puhua.
Mitä se tarkoittaa, kun Paavali sanoi, etteivät he osanneet puhua?
Kyllä he puhuivat, mutta koska he olivat lihallisia,
he puhuivat aina typeriä asioita.
Kun toimimme lihallisella tasolla, puhumme asioita,
joita meidän ei pitäisi puhua, asioita, jotka haittaavat
Jumalan suunnitelman toteutumista elämässämme.
Yksi pahimmista asioista, joita ihminen voi tehdä,
on sanoa negatiivisia asioita itsestään,
negatiivisia asioita tulevaisuudestaan:
"Mitään hyvää ei ikinä tapahdu minulle." Tai sanoa "Olen typerä".
Tuo on pahinta, mitä voit tehdä - Jumalalla on hyvä suunnitelma
sinun tulevaisuuttasi varten.
Hän on vanhurskauttanut meidät ja Hän muuttaa meitä ja tekee työtään
meissä. Pyhä Henki on meissä ja johdattaa meitä
korkeammalle tasolle, lähemmäs täydellisyyttä.
Joten on kauheaa, jos me teemme Jeesuksen ristin työn tyhjäksi
puheillamme. Ihmiset tekevät sitä koko ajan.
Miksi? Tunteidensa takia. He hermostuvat.
1. Kor 3:2-3 Maitoa minä juotin teille,
en antanut ruokaa, sillä sitä te ette silloin sietäneet,
ettekä vielä nytkään siedä;
olettehan vielä lihallisia. Sillä kun keskuudessanne on kateutta
ja riitaa, ettekö te silloin ole lihallisia
ja vaella ihmisten tavoin?
Amplified käänös sanoo, että teitä hallitsevat
tavanomaiset mielijohteet. Mitä se tarkoittaa?
Sitä, että toimitte tunteidenne mukaan, olette impulsiivisia -
sanotte, mitä mieleen tulee, teette mitä haluatte,
annatte tunteidenne hallita teitä.
Jae 3: Sillä kun keskuudessanne on kateutta ja riitaa,
ettekö te silloin ole lihallisia ja vaella ihmisten tavoin?
Yksi nopeimmista tavoista erottaa, kuka on lihallinen kristitty,
on se, että he ovat aina lietsomassa riitaa
tai ovat riidoissa, he ovat tyytymättömiä ja puhuvat ihmisistä
tai loukkaantuvat kaikesta tai heiltä puuttuu rauha elämästään.
Löytääksesi jonkun todella hengellisen ihmisen,
sinun tulee katsoa suljettujen ovien taakse -
se ei näy siitä, kuinka kirkossa käyttäydymme, vaan siitä,
miten elämme kotonamme suljettujen ovien takana.
Meidän tulee tarkailla, kuinka vietämme yksityiselämäämme -
Meidän tulee huomata, ettemme voi piilottaa mitään Jumalalta.
Sanokaa kaikki: "En piilota mitään Jumalalta."
Hän on kaikki-näkevä silmä, joka näkee kaiken.
Yksi parhaista päätöksistä, joita voimme tehdä,
on elää Jumalan edessä, kuin hän katselisi meitä koko ajan.
Älä elä ihmisten edessä tehdäksesi vaikutuksen heihin -
elä Jumalan edessä.
Lihalliset kristyt tekevät, mitä mielivät
ja sanovat sitä usein Jumalan tahdoksi.
He sanovat, mitä he ajattelevat ja uskovat olevansa oikeassa,
koska heissä ei ole yhtään murtuneisuutta,-
heillä ei ole yhtään nöyryyttä elämässään.
He ovat tunteellisesti riippuvaisia,
eli heidän toimintansa pohjautuu heidän tunteisiinsa,ei päätökseen.
Kuinkahan moni ihminen meni eilen illalla nukkumaan ja oli tulossa
tänne tänä aamuna, mutta ei tullutkaan... Mitäs luulette?
Rohkenen sanoa, että luultavasti he eivät kaikki mahtuisi tähän
rakennukseen sisälle - Ihmiset, jotka eilen ajattelivat, että
huomenna menen kokoukseen. Ehkä jotkut heistä olivatkin täällä
toiset eivät, mutta ajattelivat: menen sinne huomenna -
mutta heräsivät tänä aamuna ja heistä tuntui,
etteivät he jaksakaan lähteä.
Tiedätkö mitä?
Minustakaan ei tänään tuntunut siltä, että jaksaisin tulla...
Sinä ihmettelet, että jopas nyt...
Mutta se, että tulin, kertoo jotain luonteen laadustani.
Miksi et halunnut tulla, etkö pidä tästä?
Sillä ei ole mitään tekemistä pitämisen kanssa, olin vain väsynyt
Meillä on kehomme -
Jos totuus sanottaisiin, niin monista teistäkään ei tuntenut,
että viitsisitte tulla -
Mutta kiitos Jumalalle, on joitakin ihmisiä,
jotka ovat oppineet elämään edes vähän riippumatta tunteistaan -
Me voimme saavuttaa korkeamman tason, Amen?
Raamattu sanoo, että jos kylvätte Henken, niitätte Hengestä.
Ja sinä tulet niittämään, koska teit päätöksen, päätöksen...
Ja toimit päätöksesi mukaisesti.
Myöhemmin niität hyvää päätöksesi johdosta,
esimerkiksi ehkä tänään paholaisella on jokin suunnitelma
varallesi ja hän yrittää saada sinut riitatilanteeseen,
mutta koska kuulit Sanaa tänään, et menekään tunteidesi johtamana
riitaan mukaan.
Jos et olisi ollut paikalla, et ehkä edes tietäisi,
mitä on tapahtumassa - paholainen pettää ihmisiä,
koska he eivät ole koulutettuja, että tietäisivät, miten toimia.
Koulutus vie aikaa. Kaikki, jotka ovat käyneet yliopiston tietävät,
että se otti aikaa. Lääkärit voivat kertoa, että opiskelu vei aikaa.
Nyt he niittävät satoa, heillä on ehkä hyvät tulot ja työpaikka,
mukava elämä, mutta se kaikki vei aikaa.
Jokainen, joka haluaa olla voittoisa, voimakas kristitty,
joka kokee läpimurtoja elämässään, ei voi seurata tunteitaan ja omaa
tahtoaan - hänen täytyy käyttää aikaa uskonelämän opiskeluun
tuntui sinusta siltä tai ei.
Emotionaalinen ihminen luottaa liikaa tunteisiinsa.
He laittavat liian paljon arvoa tunteillensa.
On ihanaa, jos tunteemme tukevat meitä, ja joskus näin onkin -
mutta ei läheskään aina, koska tunteet ovat häilyväisiä.
Joskus, kun tarvitsisit, että tunteesi tukisivat sinua,
ne menevätkin muualle...
Tunteellisten ihmisten on hyvin vaikea uskoa sitä, mitä ei näe,
tai tunne. Jos he eivät esimerkiksi tunne Jumalan läsnäoloa,
he eivät usko, että Jumala on läsnä.
Katsotaan Matteus 28:20
Ja katso, minä olen teidän kanssanne
joka päivä maailman loppuun asti
Siis aina. Joka päivä maailman loppuun asti.
Ei ainoastaan silloin, kun tunnette läsnäoloni, vaan aina.
Alkakaamme uskoa Sanaa tunteidemme sijaan.
Jos uskomme Sanaa, alamme puhua mitä Sanassa sanotaan,
tunteidemme sijasta.
Silloin alamme yhteistyön Jumalan kanssa
Tiedättekö mitä?Jos olemme aina yksimielisiä tunteidemme kanssa,
silloin olemme vihollisen kanssa usein samaa mieltä.
Sillä raamattu sanoo roomalaiskirjeessä luvussa 6,
älkää antako ruumiinne jäseniä synnin käyttöön vääryyden aseiksi-
eli vihollinen yrittää tehdä työtään lihamme kautta -
eli meidän tulee oppia sanomaan "ei" lihallemme,
ja se on silloin myös sanomista "ei" paholaiselle.
Toinen raamatunkohta, jossa puhutaan Jumalan olevan läsnä aina
on hebrealaiskirje 13:5
En minä sinua hylkää enkä sinua jätä.
Jumala ei hylkää koskaan.
Ei edes silloin, kun et tunne Jumalan läsnäoloa.
Muistan, kun vuosia sitten rukoilin tai olin kirkossa,
enkä tuntenut Jumalan läsnäoloa,
ajattelin, että Jumala ei ole kanssani tänään -
rukoukseni eivät ole tehokkaita, kun en tunne, että Jumala on läsnä.
En edes kysy enää itseltäni, tunnenko jotakin,
täytyy päästä yli tuollaisten ajatusten.
Kysyin eilen eräältä saarnaajalta, että miltä hänestä tuntui
jokin asia, ja hän sanoi, ettei tunnu miltään..
Kysyin, mitä tarkoitat, ettet tunne mitään?
Puhuimme jonkin aikaa, ja hän kertoi,
ettei tee asioita sen vuoksi, että ne tuntuisivat joltakin,
vaan koska olen sitoutunut.
Joku kysyi minulta muutama vuosi sitten, että miltä tuntuu matkustaa
niin paljon - tiedätkö mitä, en ole kysynyt tuota
itseltäni enää pitkiin aikoihin.
Ongelma on, jos kysymme itseltämme, miltä asiat tuntuvat, niin joskus
saatamme itsemme vaikeuksiin -
Eli meidän pitää tehdä pakolliset asiat ja unohtaa liika kyseleminen,
haluammeko tehdä niitä tai miltä tekeminen nyt tuntuu.
Et siivoa kotiasi, koska sinusta tuntuu siltä.
Teet sen, koska se kuuluu arkeen, etkä halua asua sikolätissä. Amen?
Jotkut ihmiset ovat sellaisia, että jos he eivät tunne olevansa
voideltuja, tai että Jumala tekee heidät kykeneväksi,
he eivät lähde liikkeelle.
Sinun tulee tietää, että joskus tunnen itseni kamalan tavalliseksi-
kun tulen tänne johtamaan kokousta.
On aikoja, jolloin olo on mahdottoman hyvä -
Ylistys Jumalalle! Halleluja! Tunnen voitelun,
tunnen profetaalisuutta, tunnen olevani luova ja pystyväni kaikkeen
Mutta ei minusta aina tunnu tuollaiselta.
Joskus tulen tänne eteen ja tunnen itseni surkean tavalliseksi!
Se on aika pelottavaa... Mutta olen oppinut kokemuksesta -
sanokaa kaikki: kokemuksesta. Kokemuksesta tiedän,
että tuntui miltä hyvänsä, niin Jumalan läsnäolo ja voitelu on
kanssani. Jumala on kutsunut minut työhön
ja hän ei ole koskaan pettänyt.
En usko, että olen kertaakaan tehnyt itsestäni täydellistä
typerystä täällä puhujanpöntössä - Tiedätkö miksi?
Siksi, etten ole kutsunut itse itseäni tähän työhön -
Jumala on kutsunut minut.
Ja jos Jumala ei minua auttaisi, ei minulla olisi aavistustakaan siitä,
miten minun tulisi täällä toimia.
Eli kysymys ei ole siitä, että itse olisin niin fiksu,
vaan siitä, että Jumala antaa minulle suosiota.
Liian monet ihmiset eivät tee mitään Jumalalle,
koska he odottavat, että he tuntisivat jotakin.
Eräs henkilö sanoi minulle, että hän tietää Jumalan kutsuneen hänet
saarnaamaan, mutta hän ei tunne olevansa vielä valmis.
Et ikinä tule tuntemaan itseäsi valmiiksi!
Jos tunnet itsesi valmiiksi, olet pulassa!
Silloin et turvaa Jumalaan, vaan luulet voivasi tehdä kaiken itse.
Näytän teille yhden raamatunpaikan.
Kerron teille, milloin vedet jakautuvat.
Joosua 3:13
Niin pian kuin papit, jotka kantavat Herran, kaiken maan Herran
liitonarkkia, laskevat jalkansa Jordanin veteen,
katkeaa Jordanin vesi, ylhäältä päin virtaava vesi, juoksussaan
ja pysähtyy roukkioksi.
Eli he tulevat Jordanin rannalle ja Jumala käskee heitä marssimaan
jokea kohti. Luultavasti he miettivät, että mitäs tehdään
sitten, kun päästään sinne...
"Jumala, sanoit, että vedet väistyvät, mutta ei näy mitään..."
"Jumala, nyt kyllä ollaan jo aika lähellä..."
"Mitäs me nyt tehdään? Onko Jumalan sana totta vai ei -
Nyt kyllä jo pelottaa... en näe mitään tapahtuvan!"
Tiedätkö, milloin vesi jakautui?
Kun he laskivat jalkansa veteen!
Miten hyvä esimerkki!
Kuinkahan monet ihmiset istuskelevat tekemättä mitään,
koska he odottavat tuntevansa tai näkevänsä jotakin,
ennenkuin tekevät sen sitoutumisen, jonka Jumala haluaa heidän tekevän.
En ehdota, että hyppäämme ulos typeryydessä -
"Jumala siunatkoon - hyppään keskelle tätä asiaa
ja sitten Jumalan on pakko auttaa."
On käytettävä viisautta.
Sanon ihmisille, jotka yrittävät kuulla neuvoa Jumalalta,
että ota askel - katso mitä Jumala tekee - jos Hän avaa tuon oven,
Hän voitelee tuon askeleen - ja jälleen oikealla ajalla,
ota toinen askel, taas toinen...
Luultavasti, jos he astuisivat Jordaniin, eikä mitään tapahtuisi,
ja ehkäpä jos vesi alkaisi nousta nenään asti,
pitäisi kenties tehdä uusi päätös...
Päätöksiä, päätöksiä, päätöksiä...
Päätökset ovat todella tärkeitä elämässä.
Tee päätös kulkea Hengen, älä lihan mielen mukaan.
Jos teemme ratkaisuja tunteisiimme perustuen,
voivat seuraukset olla katastrofaalisia.
Neuvoni sinulle on: Anna tunteiden siirtyä syrjään
ja ratkaise vasta sitten.
Tänään tarjoamme opetussarjaa nimeltä "The Believers Number One
Enemy...Emotions", joka kertoo kaiken tunteista, siitä kuinka
hyviltä ne joskus tuntuvat, mutta kuinka häilyväisiä ne ovatkaan.
Et todellakaan voi tukeutua tunteisiisi.
Haluan rohkaista sinua kulkemaan Jumalan Sanan mukaan,
tunteiden mukaan kulkemisen sijasta ja tarvitset Jumalan Sanaa
uudistaaksesi mielesi.
Käytä hyväksesi tätä tarjousta - hanki itsellesi tämä
neljän tunnin Jumalan Sanan opetus.
Uskon, että se voi olla käänteentekevä elämässäsi,
ja auttaa sinua pääsemään uudelle tasapainoiselle tasolle elämässäsi.
Me kaikki haluamme tasapainoa. Minä haluan sitä elämääni
ja haluan, että ympärilläni olevat ihmiset voivat luottaa siihen,
että olen tasapainoinen ihminen.
Me rakastamme sinua ja toivomme näkevämme sinut taas pian uudestaan
Tunteet ovat luultavasti uskovan suurin vihollinen -
ja se tarkoittaa, että tunteet pitävät uskovan poissa
Jumalan tahdosta ja pitävät uskovan lihan mielen alueella.
Jos se miltä sinusta tuntuu, sanelee sen, kuinka käyttäydyt,
olet tunteidesi sitoma. Saat selville, kuinka vapautua
ja elää elämäsi perustuen Henkeen, lihan mielen sijaan.
Tämä Joyce Meyerin neliosainen opetussarja näyttää,
kuinka kannattaa toimia tunteiden kanssa.
Opit huomaamaan oikeiden ja väärien tunteiden erot
ja kokemaan emotionaalista paranemista.
Nyt lisäämme myös yhden ylistys- albumimme mukaan
tilaukseesi lahjana.
Soita ruudussa näkyvään numeroon, tai katso www.joycemeyer.org
- Hän on hyvin rohkea ja menee suoraan asiaan ja
antaa ihmisille toivoa.
- Pidän siitä, että hän kertoo asiat selkeästi ja yksinkertaisesti
- On sitten kysymys puolisostasi, lapsistasi tai raha-asioistasi,
hän esittää asiat, niinkuin ne ovat.
- Hän on suorapuheinen, puhuu juuri niinkuin raamattu sanoo
Joyce Meyer tunnetaan siitä, että hän kertoo totuuden suoraan
tavalla, joka menee pintaa syvemmälle,kohdistuen asian ytimeen
Uudessa kirjassaan "Straight Talk" Joyce käsittelee
mm. lannistumista, epävarmuutta, yksinäisyyttä, masennusta,
huolestumista, stressiä, pelkoa.
Joka luku rakentaa uskoasi ja rohkaisee sinua,
auttaa sinua voittamaan tunne- elämän taisteluita
ja kokemaan täyteläisempää elämää.
Mikäli haluat näiden ohjelmien jatkuvan tekstitettyinä suomeksi, lähde tukemaan ohjelmien käännös- ja tekstitystyötä. Nordea 111230-342789 viite 7744 OKU 218 A
Suomennos: Sabrina Norlamo